Mohammed Emwazi

Mohammed Emwazi (født Muhammad Jassim Abdulkarim Olayan al-Dhafiri; arabisk: محمد جاسم عبد الكريم عليان الظفيري‎; 17. august 1988 i Al Jahra i Kuwait, død 12. november 2015 i Raqqa i Syria), også kjent som Jihadi John, var en britisk araber som angivelig utførte flere halshugginger for Den islamske staten Irak og Levanten.

Biografi
Bakgrunn, oppvekst i England
Mohammed Emwazi ble født i Kuwait av foreldre fra sosialgruppen bidoon av irakisk opphav (en gruppe statsløse).Martin Chulov: ‚The best employee we ever had‘: Mohammed Emwazi's former boss in Kuwait, The Guardian, 2. mars 2015 Han kom som seksåring til Storbritannia og vokste opp i Londons bydel West End. Han ble utdannet i informatikk ved University of Westminster.Geheimdienste enttarnen „Jihadi John“ spiegel.de, 26. februar 2015. Sikkerhetstjenesten MI5 forsøkte etter hans skoleeksamener å verve ham som informant for de hemmelige tjenester; da han vegret seg, ble han ilagt utreiseforbud.

Likevel klarte han å reise til Syria i 2012, uten å varsle familien.‚Jihadi John‘ killer from Islamic State beheading videos unmasked as Londoner Reuters, 26. februar 2015.

Mordene
Blant dem som formodes å ha blitt myrdet av Mohammed Emwasi er James Foley, Steven Sotloff, David Haines, Alan Henning, Peter Kassig, Haruna Yukawa og Kenji Goto Jogo.Opfer-Angehörige fordern Prozess gegen „Jihadi John“ spiegel.de, 27. februar 2015. I videoene som ISIS offentliggjorde ser man vanligvis hvordan den tildekkede gjerningsmannen begynner med halshuggingen med kniv. Selve fullføringen av halshuggingen får man som regel ikke se, men deretter vises det hodeløse legemet. Det er usikkert hvis offeret blir drept i løpet av opptaket eller i etterkant med en annen gjerningsmann. Noen eksperter er åpne for at henrettelsene var iscenesatte, men at bildene av de døde er ekte.Foley murder video may have been staged The Telegraph, 25. august 2014.

En ISIS-desertør fortalte i mars 2015 at det i forkant hadde vært spilt inn flere videoer der det ikke kom til noen overskjæring. Det skal ha hatt til hensikt at de kort før den ekte henrettelsen skulle feste lit til forsikringer om at det heller ikke denne gang ville skje, slik at de ikke ante at det ville skje, og ville fremstå som rolige og fattede under henrettelsen. Vitnet hevdet at Jihadi John gjennomførte henrettelsene personlig.Deserteur packt aus: Deshalb bleiben IS-Geiseln in Hinrichtungsvideos so ruhig, Focus, 13. mars 2015. Tidligere fanger av IS fortalte også om tortur, psykoterror og skinnhenrettelser under fangenskapet.The Horror Before the Beheadings, New York Times, 25. oktober 2014 Eine IS-Geisel berichtet: Im grausamen Universum von "Jihadi John" spiegel.de, 16. mars 2015.

Tilnavn
Emwazi fikk tilnavnet «John» av en gruppe gisler. Gislene sa at han bevoktet vestlige gisler og håndterte kommunikasjonen med deres familier. Han var også en del av en terroristcelle som ble kalt for The Beatles ettersom alle cellemedlemmene hadde britiske aksenter. Tilnavnet refererte til John Lennon i the Beatles; de tre andre gruppemedlemmene fikk fornavnet til en av de andre i bandet Beatles.

Variantene «Jihadi John», «Jailer John» og «John the Beatle» ble skapt av journalister. «Jihadi John» ble brukt den 20. august 2014 i det konservative magasinet The Spectator i en artikkel kalt «Jihadi John – a very British export» av Douglas Murray, som hyppig kritiserte islam, og etter fort tid tok også BBC og andre i bruk tilnavnet.

Identifikasjon
Britiske journalister formodet på grunn av hans engelske aksent og sosiolekt (Multicultural London English) at «Jihadi John» stammet fra Storbritannia. MI5 og FBI kjente hans identitet siden september 2014. MI5 and Mohammed Emwazi: agency must answer serious questions theguardian.com, 26. februar 2015. Mot slutten av februar 2015 rapporterte mediene at vestlige etterretningskjenester mente det dreise seg om den britiske statsborger Mohammed Emwazi. Emwazis far betvilte dette.„Mein Sohn ist nicht ‚Jihadi John‘“, Frankfurter Allgemeine Zeitung, 4. mars 2015 Noen av hans familiemedlemmer i England fikk mordtrusler mot seg, og fikk unnskyldninger fra Jihady John for «ubehagelighetene»."Jihadi John" entschuldigt sich bei Familie für "Unannehmlichkeiten" Augsburger Allgemeine, 9. mars 2015.

I august 2015 dukket det opp en video somangivelig viste en umaskert Jihadi John. Der sa han at han aktet å vende tilbake til Stiorbritannia of fortsette med å skjære over hoder.Jihadi John will nach Großbritannien zurückkehren, blick.ch, 24. august 2015 Kilden var avisen Daily Mail, som støttet seg på en ekspert de ikke ville navngi.Jihadi John - ‘I will go back to Britain... and will carry on cutting heads off’: In a chilling new video, man said to be hooded butcher vows to return... and murder all unbelievers Daily Mail, 22. august 2015.
Død
Den 12. november 2015 rapporterte amerikanske tjenestemenn at Emwazi var blitt rammet av et angrep med en AGM-114 Hellfire avfyrt fra en Reaper-drone i Raqqa i Syria. Hans død ble bekreftet av ISIS i januar 2016.

 Referanser 

Kategori:Briter
Kategori:Personer tilknyttet den islamske staten i Irak og Levanten
Kategori:Personer fra Vest-Asia involvert i terroraktivitet
Kategori:Personer drept i krigen mot terror
Kategori:Personer som led en voldelig død
Kategori:Personer etter føde- eller oppvekststed i Kuwait
Kategori:Personer fra London